Stanovisko Komisie v súlade s článkom 251 ods. 2 tretím pododsekom písm. c) Zmluvy ES o zmenách a doplneniach Európskeho parlamentu k spoločnému stanovisku Rady k návrhu smernice Európskeho Parlamentu a Rady o znečistení plavidlami a o zavedení sankcií, najmä trestnoprávnych, za priestupky v oblasti znečistenia ktorým sa mení a dopĺňa návrh Komisie podľa článku 250, odsek 2 Zmluvy o ES) /* KOM/2005/0216 v konečnom znení - COD 2003/0037 */





[pic] | KOMISIA EURÓPSKYCH SPOLOČENSTIEV | Brusel, 18.5.2005 KOM(2005) 216 v konečnom znení 2003/0037 (COD) STANOVISKO KOMISIE v súlade s článkom 251 ods. 2 tretím pododsekom písm. c) Zmluvy ES o zmenách a doplneniach Európskeho parlamentu k spoločnému stanovisku Rady k návrhu SMERNICE EURÓPSKEHO PARLAMENTU A RADY o znečistení plavidlami a o zavedení sankcií, najmä trestnoprávnych, za priestupky v oblasti znečistenia KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 2003/0037 (COD) STANOVISKO KOMISIE v súlade s článkom 251 ods. 2 tretím pododsekom písm. c) Zmluvy ES o zmenách a doplneniach Európskeho parlamentu k spoločnému stanovisku Rady k návrhu SMERNICE EURÓPSKEHO PARLAMENTU A RADY o znečistení plavidlami a o zavedení sankcií, najmä trestnoprávnych, za priestupky v oblasti znečistenia KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 1. ÚVOD Článok 251 ods. 2 tretí pododsek písm. c) Zmluvy ES stanovuje, že Komisia vydá stanovisko k zmenám a doplneniam navrhnutým Európskym parlamentom v druhom čítaní. Stanovisko Komisie k zmenám a doplneniam prijatým Európskym parlamentom je uvedené nižšie. 2. Historický prehľad Dátum predloženia návrhu Európskemu parlamentu a Rade (dokument KOM(2003)92 konečná verzia - 2003/0037(COD)) | 5. marec 2003 | Dátum stanoviska Európskeho hospodárskeho a sociálneho výboru | 19. jún 2003 | Dátum stanoviska Európskeho parlamentu v prvom čítaní | 13. január 2004 | Dátum prijatia spoločného stanoviska kvalifikovanou väčšinou | 7. október 2004 | Dátum prijatia rezolúcie, obsahujúcej 16 zmien a doplnení k spoločnému stanovisku Európskym parlamentom v druhom čítaní | 23. február 2005 | 3. PREDMET NÁVRHU Návrh sleduje dva ciele: - zahrnúť do práva Spoločenstva relevantné ustanovenia medzinárodného práva uplatniteľné v oblasti prevencie a boja proti znečisteniu. Návrh tak na jednej strane preberá ustanovenia dohovoru Organizácie Spojených národov o morskom práve a na druhej strane ustanovenia MARPOL, medzinárodného dohovoru o prevencii znečistenia, najmä tie, ktoré sa týkajú definície nelegálneho vypúšťania znečisťujúcich látok do mora, - zaručiť, že všetci zodpovední za toto ilegálne vypúšťanie - nielen kapitáni a majitelia, ale aj prenajímatelia a klasifikačné spoločnosti – budú účinne stíhaní, a že budú, za určitých podmienok, trestnoprávne potrestaní. Ich trestnoprávna zodpovednosť musí byť uplatniteľná v prípade zámerného vypúšťania, ale aj v prípade nehody kedy je vypustenie spôsobené veľkou nedbanlivosťou. 4. STANOVISKO KOMISIE K ZMENÁM A DOPLNENIAM PRIJATÝM EURÓPSKYM PARLAMENTOM Európsky parlament prijal v druhom čítaní 16 dodatkov k spoločnému stanovisku Rady. Komisia môže akceptovať všetkých 16 dodatkov v podobe, v akej boli dojednané na trojstranných stretnutiach, na ktorých sa plne zúčastnila. Napriek tomu chce Komisia vysloviť nasledovné pripomienky k dodatkom 27, 29, 33 a 37 ako aj k dodatku 2 - Dodatky č. 27 a 33 o takzvaných inštitucionálnych otázkach Tieto dodatky odrážajú kompromis dosiahnutý medzi Európskym parlamentom a Radou v otázkach trestnoprávnych sankcií. Komisia požiada aby bolo do zápisnice zo schôdze Rady, ktorá prijme túto smernicu, zapísané nasledovné vyhlásenie, ktorého obsah sa stal verejným počas rozpravy plenárneho zasadnutia 22. februára 2005: „ Komisia poznamenáva, že pri prijímaní tejto smernice Európsky parlament a Rada nemali záujem zahrnúť do neho povinný systém sankcií trestnoprávnej povahy voči ilegálnemu vypúšťaniu znečisťujúcich látok. Nazdáva sa, že text takto nedosahuje úroveň ambícií jej návrhu, pokiaľ ide o hľadaný odstrašujúci efekt v oblasti prevencie a boja proti znečisteniu mora. Komisia pripomína, že Európska rada na svojom zasadnutí v Bruseli v marci 2003 žiadala „aby bol do konca roka 2003 na základe nedávneho návrhu Komisie a opierajúc sa o vhodný právny základ prijatý systém sankcií, vrátane trestnoprávnych, za priestupky znečistenia“. Podľa Komisie je článok 80 ods. 2 Zmluvy ES takýmto právnym základom. Pripomína, že podľa jej predpokladu môže zákonodarca vytvoriť systém trestnoprávnych sankcií v rámci nástroja z prvého pilieru, ak ho považuje za nevyhnutný na dosiahnutie cieľa Spoločenstva. Komisia sa však môže pripojiť k riešeniu prijatému zákonodarcom, zdôrazňuje ale, že to neovplyvňuje stanovisko, ktoré bude obhajovať pred Súdom vo veci C-176/03 a vyhradzuje si svoje inštitucionálne práva. “ - Dodatky č. 29 a 37 o pobrežnej stráži Komisia potvrdzuje svoj súhlas s takýmto prístupom. - Dodatok č. 2 o revízii medzinárodného systému pre odškodnenie Komisia upresnila, že dodatok č. 2 o revízii medzinárodného systému pre odškodnenie odsúhlasený v komisii pre dopravu nebol zahrnutý do kompromisného balíka. Tento dodatok mal zmeniť úvodné ustanovenie č. 7. Na výzvu Európskeho parlamentu a Rady urobila Komisia ohľadom úvodného ustanovenia č. 7 toto vyhlásenie: „Komisia opätovne ubezpečuje o svojom rozhodnutí pomôcť členským štátom v snahe o koordináciu ich stanovísk v rámci činnosti pracovnej skupiny FIPOL zameranej na revíziu medzinárodného systému pre kompenzáciu škôd spojených so znečistením ropnými látkami. Komisia bude naďalej vyzývať členské štáty aby ratifikovali medzinárodné dohovory o zodpovednosti a odškodnení v námorníctve (akými sú medzinárodný dohovor z roku 1996 o zodpovednosti a náhrade škôd pri preprave nebezpečných a škodlivých látok po mori (dohovor HNS), medzinárodný dohovor z roku 2001 o občianskoprávnej zodpovednosti za škody spôsobené znečistením ropnými látkami zo zásobníkov (dohovor „Ropné látky zo zásobníkov"), protokol z roku 2003 k medzinárodnému dohovoru z roku 1992 o zriadení medzinárodného fondu na kompenzáciu škôd vzniknutých v dôsledku znečistenia ropnými látkami a protokol z roku 1996 k dohovoru z roku 1976 o obmedzení zodpovednosti za námorné pohľadávky (dohovor LLMC)). Komisia potvrdzuje svoj zámer, zverejnený už v pracovnom programe na rok 2005, predstaviť v rámci jej budúceho legislatívneho balíka o námornej bezpečnosti návrh týkajúci sa zodpovednosti majiteľov plavidiel, ktorého cieľom je vyžadovať od majiteľov plavidiel vstupujúcich do prístavu jedného z členských štátov, aby uzavreli poistenie zákonnej zodpovednosti pre prípady, ktoré nie sú pokryté existujúcimi uplatniteľnými medzinárodnými dohovormi.“ 5. ZÁVER Komisia poznamenáva, že Európsky parlament a Rada nemali záujem o vytvorenie, v rámci tejto smernice, povinného systému sankcií trestnoprávnej povahy voči ilegálnemu vypúšťaniu znečisťujúcich látok do mora. Komisia vo svojom vyhlásení vyjadruje ľútosť, pokiaľ ide o úroveň ambícií budúcej smernice. S výnimkou tohto bodu Komisia uznáva, že dosiahnutý výsledok nemení ani ciele ani ducha jej návrhu a môže ho preto podporiť.